CELEX: 62017CA0372
Language: el
Date: 2018-09-13 00:00:00
Title: Υπόθεση C-372/17: Απόφαση του Δικαστηρίου (ένατο τμήμα) της 13ης Σεπτεμβρίου 2018 [αίτηση του Rechtbank Noord-Holland (Κάτω Χώρες) για την έκδοση προδικαστικής αποφάσεως] — Vision Research Europe BV κατά Inspecteur van de Belastingdienst/Douane kantoor Rotterdam Rijnmond [Προδικαστική παραπομπή — Κοινό δασμολόγιο — Δασμολογικές κλάσεις — Κατάταξη των εμπορευμάτων — Κάμερα με διαγραφόμενη μνήμη, λόγω της οποίας οι εγγραφείσες εικόνες διαγράφονται κατά τη θέση της κάμερας εκτός λειτουργίας και κατά τη λήψη νέων φωτογραφιών — Συνδυασμένη Ονοματολογία — Διακρίσεις 8525 80 19 και 8525 80 30 — Επεξηγηματικές σημειώσεις — Ερμηνεία — Εκτελεστικός κανονισμός (ΕΕ) 113/2014 — Ερμηνεία — Κύρος]

12.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 408/26
            
         
      Απόφαση του Δικαστηρίου (ένατο τμήμα) της 13ης Σεπτεμβρίου 2018 [αίτηση του Rechtbank Noord-Holland (Κάτω Χώρες) για την έκδοση προδικαστικής αποφάσεως] — Vision Research Europe BV κατά Inspecteur van de Belastingdienst/Douane kantoor Rotterdam Rijnmond
      (Υπόθεση C-372/17) (1)
      
      ([Προδικαστική παραπομπή - Κοινό δασμολόγιο - Δασμολογικές κλάσεις - Κατάταξη των εμπορευμάτων - Κάμερα με διαγραφόμενη μνήμη, λόγω της οποίας οι εγγραφείσες εικόνες διαγράφονται κατά τη θέση της κάμερας εκτός λειτουργίας και κατά τη λήψη νέων φωτογραφιών - Συνδυασμένη Ονοματολογία - Διακρίσεις 8525 80 19 και 8525 80 30 - Επεξηγηματικές σημειώσεις - Ερμηνεία - Εκτελεστικός κανονισμός (ΕΕ) 113/2014 - Ερμηνεία - Κύρος])
      (2018/C 408/33)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank Noord-Holland
      
         Διάδικοι στην υπόθεση της κύριας δίκης
      
      Vision Research Europe BV
      
         κατά
      
      Inspecteur van de Belastingdienst/Douane kantoor Rotterdam Rijnmond
      
         Διατακτικό
      
      Η δασμολογική διάκριση 8525 80 30 της Συνδυασμένης Ονοματολογίας που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον εκτελεστικό κανονισμό (ΕΕ) 1001/2013 της Επιτροπής, της 4ης Οκτωβρίου 2013, πρέπει να ερμηνευθεί υπό την έννοια ότι εμπίπτει στη διάκριση αυτή κάμερα όπως η επίμαχη στην κύρια δίκη, η οποία μπορεί να αποτυπώνει μεγάλο αριθμό φωτογραφιών ανά δευτερόλεπτο και να τις διατηρεί στη διαγραφόμενη εσωτερική της μνήμη, από την οποία διαγράφονται όταν η κάμερα τίθεται εκτός λειτουργίας, και ότι ο εκτελεστικός κανονισμός (ΕΕ) 113/2014 της Επιτροπής, της 4ης Φεβρουαρίου 2014, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία, στο μέτρο που εφαρμόζεται κατ’ αναλογία σε προϊόντα με τα χαρακτηριστικά της εν λόγω κάμερας, είναι ανίσχυρος.
      
         (1)  ΕΕ C 300 της 11.9.2017.